gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl gl gl sv en sv fr de de gl gl gl gl gl gl gl es gl gl es gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - “Grazas á lusofonía o galego pode acceder a impensábeis ferramentas lingüístico-informáticas”
Sábado, 01 de outubro de 2022
Unha nova aplicación informática chamada Proxecto Carvalho permite xa a tradución automática de textos e palabras de inglés ao galego.
Tags: galego Opentrad tradutor
Tradución automática, código aberto e sustentábel. Estas son os tres eixos de identidade (ver vídeo) nos que se sustenta o Proxecto Carvalho, unha iniciativa que xa ofrece na rede un tradutor de inglés-galego. Esta nova aplicación informática, xa en funcionamento, insírese na plataforma OpenTrad e está creado a partir de recursos lingüísticos do portugués.
A proposta tecnolóxica toma o nome de Ricardo Carvalho Calero, unha das máximas figuras do reintegracionismo, a quen rende homenaxe no seu centenario, ao tempo que fai referencia a un dos grandes símbolos da identidade ambiental galega: o carballo. O proxecto está aberto á colaboración directa dos usuarios que deberán enriquecer o tradutor con novas palabras e, ao tempo, contribuír á plantación destas árbores por toda a nosa xeografía.
O portugués como base
A proposta está ideada por Imaxin-Software, quen se baseou nunha nova liña de investigación no marco dos tradutores automáticos, partindo dun método estatístico. Esta metodoloxía, que é a que actualmente utiliza o tradutor de google, é diferente á clásica de regras, e parte de relacións estátiscas de aliñamento entre palabras concorrentes nos corpus lingüísticos de galego e inglés. Porén, como no galego non existen aínda este tipo de corpus, a metodoloxía levou a Imaxin a utilizar textos e termos do portugués para alimentar o sistema e adaptándoos, despois, á normativa galega actual.
Así o explica Diego Vázquez, director da área de I+D de Imaxin Sofware, quen subliña que “grazas á lusofonía o galego pode acceder a ferramentas lingüístico-informáticas que, doutro xeito, serían inviábeis”. “Tiramos dos textos en portugués que forman parte dos fondos europeos”, explica Vázquez, quen apunta que se ben “a calidade da tradución é moi boa” son necesarios textos de temáticas diferentes para facer un corpus máis potente. Aí é onde entra a colaboración dos internautas que queiran achegar outros textos que sirvan como base.
A idea futura é a de facer un tradutor híbrido, é dicir, que tome parte desta metodoloxía estatísta e parte da que itra das propias regras do idioma, ofrecendo unha tradución máis exacta, máis propia do falar. Se ben se trata dun prototipo lingüístico e informático que pode mellorar, dende Imaxin amósanse satisfeitos do resultado desta iniciativa, que ofrece un tradutor gratuíto e en liña entre o galego e o inglés, até o de agora impensábel.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Presentación do Proxecto Carvalho
Presentación pública da ferramenta de tradución. Na foto: José Ramon Pichel, Paulo Malvar e Diego Vázquez
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto